1. ปัจจัยความเสี่ยง

ปัจจัยความเสี่ยงซึ่งอาจมีผลกระทบในแง่ลบต่อผลประกอบการของบริษัทมีดังต่อไปนี้

ความเสี่ยงในแง่ของตัวบริษัท

1.1. ความเสี่ยงในด้านความน่าเชื่อถือของบุคลากรที่มีความสำคัญ

ความเสี่ยง:

ความสำเร็จของบริษัทขึ้นอยู่กับการทำงานอย่างต่อเนื่องของผู้บริหารคนสำคัญได้แก่
รองประธานกรรมการบริษัทฯ นายชาญ บูลกุล
ซึ่งมีส่วนสำคัญอย่างมากต่อการขยายตัวและการบริหารงานประจำวันทั่วไป ของบริษัทฯ

บริษัทต้องอาศัยผู้บริหารท่านนี้
เนื่องจากเป็นผู้มีประสบการณ์การทำธุรกิจในประเทศไทยมาอย่างยาวนาน บรรดาทีมงานมีความภักดี
และมีเครือข่ายการติดต่อทางธุรกิจที่กว้างขวาง

การสูญเสียผู้บริหารคนสำคัญ หรือความล้มเหลวในการดึงดูดใจหรือรักษาบุคลากร อาจก่อให้เกิด
ผลกระทบในแง่ลบต่อการดำเนินงานของบริษัทฯ
แม้ว่าจะได้บุคลากรที่มีความสามารถใกล้เคียงกันมาทดแทนอย่างรวดเร็ว
เพราะฉะนั้นจึงเป็นสิ่งสำคัญที่ต้องมีการรักษาบุคลากรไว้

นอกจากนั้น การแข่งขันเพื่อแย่งชิงตัวบุคลากรที่เหมาะสมกับอุตสาหกรรมที่เกี่ยวข้องกับอินเตอร์เน็ต
การสื่อสาร ข้อมูล งานบริการให้คำปรึกษาและการวิจัยด้านการเงิน มีความรุนแรงอย่างมาก
โดยเฉพาะอย่างยิ่งบริษัทฯ อาจไม่สามารถดึงดูดใจ รักษาหรือจูงใจบรรดาผู้บริหารระดับสูง
ทั้งฝ่ายจัดการและ ฝ่ายเทคนิค ตลอดจนบุคลากรที่มีความสำคัญคนอื่นๆ

กลยุทธ์การพัฒนาธุรกิจและโอกาสของบริษัทฯจะได้รับผลกระทบ ถ้าบริษัทฯ
ไม่สามารถแสวงหาและรักษาบุคลากรดังกล่าวไว้ได้
ผลกระทบด้านการเงินอันเนื่องจากสาเหตุดังกล่าวเป็นเรื่องยากในการประเมิน

มาตรการเพื่อลดความเสี่ยง

บริษัทฯได้ออกใบสำคัญแสดงสิทธิ์ (Warrants)
ให้แก่กรรมการผู้บริหารระดับสูงและระดับผู้จัดการฝ่าย เพื่อเป็นแรงจูงใจในการทำงาน

นอกจากนี้ทางบริษัทฯ ยังได้เพิ่มแรงดึงดูดใจโดยการพัฒนาหลักสูตรการฝึกอบรม
ซึ่งประกอบด้วยการเปิดให้เข้าร่วมสัมมนาและหลักสูตรที่จัดขึ้นภายในและภายนอกสำนักงาน

ฝ่ายบริหารเชื่อว่า การพัฒนาบุคลากรของบริษัทฯ จะส่งเสริมให้เกิดความภักดีต่อองค์กรในระยะยาว

1.2 ความเสี่ยงเกี่ยวกับนโยบายการลงทุนใหม่

ความเสี่ยง:

ความเสี่ยงในแง่ของการลงทุน

  บริษัทฯ ต้องลงทุนและพัฒนาคุณภาพอย่างต่อเนื่องในด้านข้อมูล การวิจัย พาณิชย์อีเล็กทรอนิกส์
  และส่วนที่ เกี่ยวข้อง บริษัทฯ ตั้งเป้าที่จะขยายสายงานธุรกิจด้านการวิจัยตลาด
  การให้คำปรึกษาทางธุรกิจ และการเงินและงานสื่อสิ่งพิมพ์
  สิ่งดังกล่าวอาจเกิดขึ้นจากการเติบโตภายในองค์กร หรือจากการซื้อกิจการอื่น

  ผลตอบแทนที่ได้รับจากการลงทุนดังกล่าวอาจต่ำกว่าที่คาดหมาย
  หรืออาจเกิดผลขาดทุนอันเนื่องมาจากปัจจัยที่ไม่สามารถควบคุมได้ซึ่งอาจส่งผลกระทบต่อผลกำไรสุทธิของบริษัทฯ

ความเสี่ยงในการประกอบธุรกิจ

  เนื่องจากบริษัทฯ ได้เข้าสู่สายธุรกิจใหม่หลายด้าน
  ภูมิหลังทางการเงินและการจัดการในอดีตขององค์กร
  อาจไม่เอื้อให้บรรดานักลงทุนได้ประเมินตัวขององค์กรและโอกาสในอนาคตของบริษัทฯ

  บริษัทฯ มีประสบการณ์ดั้งเดิมในธุรกิจด้านพาณิชย์อีเล็กทรอนิกส์อย่างจำกัด
  กลยุทธ์ทั้งหมดในธุรกิจดังกล่าว อยู่ในขั้นตอนแรกของการดำเนินงาน รายรับ
  รายได้และกระแสเงินสดจากธุรกิจใหม่เหล่านี้ ยังไม่สามารถพิสูจน์ได้

  การขยายธุรกิจและการดำเนินงานของบริษัทฯ
  ตามที่วางแผนไว้มีความจำเป็นต้องอาศัยคณะทำงาน
  และการลงทุนในระบบเครือข่ายและอุปกรณ์พื้นฐานในระบบคอมพิวเตอร์เพิ่มขึ้น
  เพราะฉะนั้นผลการดำเนินงานของบริษัทฯ
  ในอนาคตจะขึ้นอยู่กับความสามารถในการดำเนินงานตามวิธีปฏิบัติและการควบคุมด้านการดำเนินงานและด้านการเงิน
  ปรับปรุงการประสานงานระหว่างส่วนต่างๆ สร้างความเข้มแข็งให้แก่ระบบข้อมูลการจัดการ
  และระบบโทรคมนาคม นอกเหนือจากนั้น ความสำเร็จในแง่กลยุทธ์ด้านพาณิชย์อีเล็กทรอนิกส์
  และด้านอินเตอร์เน็ตของบริษัทฯ จะขึ้นอยู่กับปัจจัยต่างๆ ที่อยู่เหนือการควบคุมของบริษัทฯ
  ซึ่งรวมไปถึงการขยายตัวของผู้ใช้บริการอินเตอร์เน็ตในประเทศไทยและภูมิภาคเอเซีย

มาตรการเพื่อลดความเสี่ยง

บริษัทฯ มี
คณะกรรมการบริหารที่ได้รับการคัดเลือกโดยคณะกรรมการที่จะตรวจสอบนโยบายการลงทุนของบริษัทฯ
นโยบายดังกล่าวจะเปลี่ยนไปเพื่อตอบสนองต่อชนิดของอุตสาหกรรมเป้าหมายที่บริษัท ฯ
ต้องการลงทุนและสภาพตลาดในขณะนั้น

นอกจากนี้การแต่งตั้งคณะกรรมการตรวจสอบเมื่อวันที่ 28 กรกฎาคม 2547
เป็นอีกส่วนหนึ่งที่จะช่วยเพิ่มศักยภาพในการประเมินและตรวจสอบการลงทุนของบริษัทฯ

1.3 ความเสี่ยงเกี่ยวกับระบบการควบคุมภายใน

ความเสี่ยง:

บริษัทฯ มีขนาดค่อนข้างเล็ก มีพนักงานเพียง 50 คน เพราะฉะนั้น ในปัจจุบันบริษัทฯ
ไม่มีการจัดแผนกควบคุมภายในอย่างเป็นทางการ อย่างไรก็ตามคณะกรรมการบริหาร ( EXCO)
ได้รับการมอบหมายให้จัดทำนโยบายและ แนวทางในการควบคุมภายในที่จำเป็น
โดยมีคณะกรรมการตรวจสอบคอยควบคุมดูแลรวมถึงสำนักงานสอบบัญชีภายนอกช่วยสอบทานระบบควบคุมภายในของบริษัท
ฯ ด้วยนอกเหนือจากการตรวจสอบบัญชีโดยปกติ

มาตรการเพื่อลดความเสี่ยง

จัดตั้งคณะกรรมการตรวจสอบขึ้นโดยอำนาจหน้าที่ของคณะกรรมการตรวจสอบเป็นไปตามข้อกำหนดของตลาดหลักทรัพย์แห่งประเทศไทย
นอกจากนั้นคณะกรรมการบริหารจะตรวจสอบการดำเนินธุรกิจ
ในแต่ละวันในฐานะตัวแทนของคณะกรรมการเพื่อตรวจสอบการลงทุนที่เกิดขึ้นอย่างละเอียด

อย่างไรก็ตามขอบเขตของแนวทางดังกล่าวมีจำกัด
และทำให้เห็นภาพว่าการตัดสินใจลงทุนส่วนใหญ่จะเกิดขึ้นจากคณะกรรมการ
นอกจากนี้การปฏิบัติงานสำหรับการสั่งจ่ายเช็ค บริษัทฯ มีการกำหนดวงเงินที่แน่นอน

บริษัทได้กำหนดอำนาจและขอบเขตในการลงลายมือชื่อแทนบริษัทดังต่อไปนี้:

กรรมการผู้มีอำนาจลงนาม 1 คนลงลายมือชื่อในเช็คร่วมกับผู้บริหารระดับอาวุโส 1 คนจากจำนวน
2 คนโดยไม่จำกัดวงเงิน

กรรมการผู้มีอำนาจลงนาม 2 คน ลงลายมือชื่อในเช็คและสัญญาไม่จำกัดวงเงิน

รองประธานอาวุโสของแต่ละฝ่ายสามารถลงนามในสัญญาบริการลูกค้าได้ในวงเงินไม่เกิน 500,000
บาท ถ้าเกินกว่านั้นแต่จำนวนเงินต้องไม่เกิน 2,000,000 บาท
ต้องได้รับการอนุมัติจากกรรมการผู้มีอำนาจลงนามก่อนเสมอ

อย่างไรก็ตาม เมื่อพิจารณาเป็นรายกรณี ภายใต้ขอบเขตอำนาจของ EXCO ทาง EXCO อาจจะเพิ่ม
ขอบเขตอำนาจในการลงลายมือชื่อในเช็คและสัญญา

1.4 ความเสี่ยงจากการเข้ามาของคู่แข่งสำคัญรายใหม่ และการแข่งขันที่เพิ่มขึ้น

ความเสี่ยง:

มีความเป็นไปได้ที่บริษัทซึ่งดำเนินธุรกิจคล้ายคลึงกับบริษัท บรุ๊คเคอร์จะมีจำนวนเพิ่มขึ้น นอกจากนั้น
บรรดาบริษัทคู่แข่งในปัจจุบันอาจมีความสามารถในการแข่งขันมากขึ้น ทั้งในส่วนของประสิทธิภาพของ
ผลิตภัณฑ์ การกำหนดราคา
โดยเฉพาะในแผนกที่ปรึกษาทางธุรกิจซึ่งคู่แข่งขันได้แก่บริษัทสอบบัญชีรายใหญ่ทั้ง 5
แห่งได้เริ่มเน้นการแข่งขันในธุรกิจประเภทนี้

มาตรการเพื่อลดความเสี่ยง

คณะกรรมการบริหารจะเป็นผู้ดูแลแผนการขยายกิจการของบริษัทฯ และควบคุม
การบริหารและการรายงานในแต่ละวันตามเป้าหมายในการนำการดำเนินงานของบริษัทฯ
ไปสู่มาตรฐาน ระดับนานาชาติ

เชื่อกันว่าการเพิ่มขึ้นของฐานเงินทุนจะช่วยให้บริษัทฯ
สามารถแข่งขันในตลาดได้ดีขึ้นโดยการปรับปรุงระบบ ต่างๆ และการขยายฐานผลิตภัณฑ์ขององค์กร

1.5 ความเสี่ยงเกี่ยวกับการปกป้องฐานข้อมูลของบริษัทบรุ๊คเคอร์

ความเสี่ยง:

นับตั้งแต่บริษัทฯ มีธุรกิจด้านข้อมูล การวิจัย และพาณิชย์อีเล็กทรอนิกส์ สินทรัพย์หลักของบริษัทฯ คือ
ฐานข้อมูลขององค์กร โครงสร้างพื้นฐานของบริษัทอาจได้รับความเสียหายจากไวรัสคอมพิวเตอร์
การบุกรุกจากภายนอก และปัญหาการก่อกวนที่คล้ายคลึงกัน ซึ่งเกิดจากบรรดาลูกค้า
หรือบรรดาผู้ใช้อินเตอร์เน็ตรายอื่น

ไวรัสคอมพิวเตอร์ การบุกรุกจากภายนอก และปัญหาอื่นๆ อาจนำ ไปสู่ปัญหาดังต่อไปนี้

-   การขัดจังหวะ ความล่าช้า หรือการหยุดชะงักการให้บริการแก่ลูกค้าขององค์กร

-   ความไม่มั่นใจในด้านความปลอดภัยของข้อมูลลับ
    ซึ่งได้รับการเก็บไว้ในระบบคอมพิวเตอร์ของบริษัทฯ

-   การฟ้องร้องที่ต้องเสียค่าใช้จ่ายสูง

มาตรการเพื่อลดความเสี่ยง

บริษัทฯ มีการการฝึกปฏิบัติการจัดแฟ้มข้อมูลทั้งหมด ที่บรรจุหรือมีผลต่อส่วนประกอบสำคัญของ
ฐานข้อมูล นอกจากนั้น บริษัทฯ มีความพยายามในการปรับปรุงระบบคอมพิวเตอร์ขององค์กร
โดยมุ่งเน้นด้านความปลอดภัยของฐานข้อมูล ควบคู่ไปกับแนวทางการการปกป้องฐานข้อมูลจาก
“บรรดานักโจรกรรมข้อมูลทางอินเตอร์เน็ต”